
Suloisen koketti 


naisellinen 
puuvillainen uimapuku, jossa on 
brodyyrikoristeet. Onkohan . se 
tarkoitettu vain keimailuasuksi, 
vai rohkenisitko hypätä aaltoihin 
se päälläsi? 





a on ja 


3. ja 4. Naisellisia kirjottuja valkoisia 
batistipuseroja kokonainen rivi valitta¬ 
vana. 


1. Kapearaidallinen, tanakka puuvilla¬ 
kangas on nyt erittäin muodikasta, ja 
sehän onkin sangen raikkaan näköistä 
ja käytännöllistä arkiasun materiaalia. 
Kuvamme kaksiosainen puku on tum- 
mansini-valkoraidallista puuvillaa ja so¬ 
mistettu hohtavan valkoisin kauluksin 
ja hihareunustein. 


2. Tyylikäs asu kaupunkikävelylle on 
kolmiosainen rayonpuku, jonka hame ja 
pusero ovat ruskeat, takki ruskea-valko- 
ruudullinen. Valkoinen hattu ja han¬ 
sikkaat. 


5. Tanssin pyörteissä tanssilavalla on 
tämä puuvillainen puku ihastuttava. 
Kankaaseen on kudottu hillitty, kaunis 
kuvioitus. 


0. Kevyt ja viileä on tämä puuvillapop- 
liini-puku, jossa valkoiselle pohjalle on 
painettu punaisia kukkia. Asiallinen, yk¬ 
sinkertainen malli ja koristeellinen kan¬ 
gas tekevät sen erittäin käyttökelpoi¬ 
seksi millaisessa tilaisuudessa hyvänsä. 

KAKSIOSAISTA, KAKSIOSAISTA 
KAKSIOSAISTA kaikuu muodin huu 
ja mikäpä onkaan hauskempaa ja ki 
tännöllisempää! Ajattelehan, millai 
vaihtelumahdollisuuksia se suo, ja mit 
suurelta puvusto näyttääkään! 





















Kesämökillä ja viikonlopulla maalla on Romanttinen ja suloinen on tämä puu* Hauska ja yksinkertainen peruspuku, 
tämä asu ihanteellinen. villakankaasta ommeltu tanssipuku. joka sopii yhtä hyvin maalle kuin kau- 

Jäykkä alushame pitää hameen koholla, punkiin. 



Iloinen ja värikylläinen froteepaita on 
tarpeen esim. veneretkillä ja illan vii¬ 
letessä. 


Selästä syvään uurrettu uimapuku suo 
auringonsäteille pääsyn ruskettamaan 
koko selän. 


Tässä saat koko joukon malleja pukuun, 
jonka ompelet itse. Eikö totta? Jokai¬ 
nenhan osaa ommella, kun vain on huo¬ 
lellinen joka vaiheessa. 













Ruotsissa on viime vuosina perustettu 
ns. nuorisotaloja, joissa nuoret voivat 
kokoontua vapaa-aikojaan viettämään. 
Suurissa kaupungeissa on eri kaupungin¬ 
osilla omat nuorisotalonsa. 

»Nalen» on tuttu kautta pohjoismaiden 
Ruotsin suurimpana tanssipalatsina ja 
jazzin suosijana, mutta se ei olekaan 
tanssipaikkana suurin, sillä S:t Göranin 
nuorisotalo omistaa »Kingside»-nimisen 
tanssisalongin, joka vie voiton »Nalenis- 
takin*. 

Koska *S:t Göran» on kesäksi muu¬ 
tettu hotelliksi, joutuu ehkä joku luki¬ 
joistamme läheisesti tekemisiin sen 
kanssa. 

Talvisaikaan nuorisotalossa järjestetään 
erilaisia kursseja, kuten eräs kuvistam¬ 
me osoittaa. Tytöt opettelevat siinä ma- 
ke-upin vaikeaa taitoa. 


Tähän nuorisotaloon el saa tulla huoli¬ 
mattomasti pukeutuneena tanssimaan. Ei 
siis nahkatakkeja eikä farmareita, vaan 
asiaankuuluvat takit ja housut pojilla ja 
tytöillä sievä leninki tai pusero ja hame. 





(HUORUUTESI 

VUO KSI 


Uusi, kiihkeäsävyinen jatkokertomus ruotsalaisista nuorista, jotka ovat 
joutuneet rikoksen teille. 

Kirjoittanut INGVAR WAHL£N. 


Kolmas jakso. 

Tähän mennessä: 

Nalle, Poju, Noak, Nisse ja Iso¬ 
isä ovat viisi nuorukaista, jotka rik¬ 
kinäisten kotiolojen vuoksi ovat 
joutuneet hämärille teille. He ovat 
muodostaneet sakin, jonka itseoi¬ 
keutettuna johtajana on Isoisä. 
Vaikkei kukaan sakista oikeastaan 
halua sitä, joutuvat he rikoksen tiel¬ 
le ja tekevät eräänä yönä murron. 
He tyhjentävät kassakaapin, ja po¬ 
liisi on vähällä saada heidät kiinni. 
Kun rahat on jaettu, lähtee jokai¬ 
nen kotiinsa. 


Hänen nimensä oli Berit. Hän 
dH Isoisän sisar, mutta ei millään 
tavoin muistuttanut tätä. 

Poju katsoi häneen usein salaa. 
Tytöllä oli pehmeät, pyöreät kas¬ 
vot ja vaalea tukka. Hänen sil¬ 
mänsä olivat siniset ja melko suu¬ 
ret. Hänen suunsa oli hieman sa¬ 
manlainen kuin Isoisän, kun hän 
hymyili, ja hän hymyili usein. 

Poju halusi jutella hänen kans¬ 
saan, olla hänen lähellään, mutta 
hän ei rohjennut koskaan kysyä. 
Muuten hän ei ollut ujo tyttöjen 
seurassa. Mutta Beritin läheisyy¬ 
dessä hän tunsi kummallista ar¬ 
kuutta. Joskus tyttö hymyili hä¬ 
nelle. Silloin hän oli aivan pyö¬ 
rällä päästään, ja pitkään aikaan 
sen jälkeen hän ei oikein tiennyt, 
missä oli tai mitä teki. 

Miksi hän oli niin ujo Beritin 
edessä? Johtuiko se siitä, että tä¬ 
mä oli Isoisän sisar? Eihän hän 
muistuttanut Isoisää. Hän ei edes 
asunut kotona. Hän oli vuokran¬ 
nut itselleen huoneen lähempää 
kaupungin keskustaa. 

Poju sanoi joskus itselleen: 
»Tänään menen juttelemaan Be¬ 
ritin kanssa.» Silloin hän ei tyy¬ 
tyisi pelkkään hymyyn. Hän tans¬ 
sisi tytön kanssa Kansanpuistossa. 
Siellä Berit oli usein ystävätären¬ 
sä kanssa. 

Nyt Poju oli valmis. Hän si¬ 
paisi tukkansa taaksepäin ja kat¬ 
soi peiliin. Puristi keltaisen näp¬ 


pylän. Hän oli kiukkuinen noille* 
ikuisille finneille, joita ilmestyi 
nenänpieleen ja joskus otsaankin. 
Ei auttanut, vaikka hän siveli nii¬ 
hin lääkettä. Toisinaan hän tunsi 
olevansa kuin joku hassu friidu, 
kun hän voiteli itseään erilaisilla 
salvoilla. Mutta hän ei voinut sie¬ 
tää huonoa ihoa. 

Miksei? Niin, ehkä se johtui sii¬ 
tä, että hän oli huomannut näp¬ 
pylöiden ilmestyvän erikoisen 
runsaasti valvotun yön jälkeen, 
kun he olivat olleet »kiertueella». 
Kun hän unisena ja väsyneenä 
kömpi vuoteesta lähteäkseen työ¬ 
hön, jonka oli lopettanut, mutta 
jossa äiti luuli hänen vielä ole¬ 
van. 

Äiti tuli hänen luokseen keit¬ 
tiöön. 

— Oletko syönyt kunnollisesti? 

— Kyllä. Kiitos sapuskasta, se 
oli hyvää. 

He katsoivat toisiinsa. Äiti ku¬ 
martui eteenpäin ja hyväili pojan 
poskea. He olivat yhtä pitkiä, tai 
ehkä Poju oli hieman äitiä pitem¬ 
pi. Poika näki äidin kapeat kas¬ 
vot, herkän katseen ja hellästi 
hymyilevän suun. 

Äiti sai hyväillä häntä. Hän 
piti siitä. Äiti oli aina hänen lä¬ 
hellään. 

Kaikkein kauheinta olivat hä¬ 
nen kysymyksensä toisinaan. Aa¬ 
muisin. 

— Missä olit yöllä, Erik? 


Hän ei koskaan sanonut Poju, 
vaan aina hänen oikean nimensä. 

Poju vain nauroi ja kohautti 
olkapäitään. Silloin äitikin nauroi. 

— Onko sinulla vakituinen tyt¬ 
töystävä? 

— Ei. Etkö käsitä, että täytyy 
pitää hauskaa monen kanssa niin 
kauan, kun on nuori, saattoi poika 
vastata leikkiä laskien. He saat¬ 
toivat jutella tuolla tavoin miten 
kauan tahansa. 

Ovikello soi. Noak tuli hake¬ 
maan häntä. He menisivät yh¬ 
dessä Kansanpuistoon. 

— Terve! Oletko valmis? 

— Kyllä. Hei, äiti! 

— Hei, Erik! Älä viivy liian 
myöhään! 

Nuo olivat heidän tavalliset sa¬ 
nansa. Näin äiti oli sanonut jo 
silloin, kun Erik oli 10—12-vuo¬ 
tias. Poika ei välittänyt siitä. Hän 
ajatteli joskus, mahtoiko äiti it¬ 
sekään välittää niistä. Ne tulivat 
vain vanhasta tottumuksesta. Sen- 
vuoksi, että äidin oli sanottava 
jotakin. 

— Millaista luulet siellä olevan? 
kysyi Noak. 

— Noo, tavallista. 

He kävelivät reippaasti. Oli sa¬ 
tanut, ja katu oli yhä märkä, mut¬ 
ta aurinko kuivatti kadut, niin 
että höyry nousi. Hämärä lymysi 
auringon takana. Oli pian ilta. 

— Jos nyt olisimme maalla, 
näkisimme sumun nousevan suos- 












ta, sanoi Poju äkkiä. Hän ei tien¬ 
nyt, mistä syystä oli tullut aja¬ 
telleeksi tuota. 

Mutta hän näki isän, kuten sil¬ 
loin ... he kulkivat yhdessä ja isä 
osoitti ja puhui. He olivat tove- 
ruksia. Isällä ei ollut alkoholia 
ruumiissaan, eikä tarvetta saada 
sitä. Vai. . .? Ja kaikki äänet kuu¬ 
luivat kaukaa . . . kaukaa . . . 

Noak vilkaisi sivulle toveriinsa. 
Noakin suupielet nykivät. Hän ei 
ollut uskonutkaan, että Pojulla 
saattoi olla tuollaisia ajatuksia. 
Jollakin tavoin ne olivat myös 
hänen omia ajatuksiaan. Miten 
usein hän istuikaan nähden ku¬ 
via sielunsa silmin. Ei lainkaan 
sellaista, mitä elämä oli. Noakin 
rintaan koski. Hän halusi vasta¬ 
ta — samalla tavoin — mutta ei 
osannut. Hän ei saanut sanaa¬ 
kaan suustaan. 

Juuri nyt hän näki erään tuol¬ 
laisen, jota vihasi. . . sellaisen, jo¬ 
ka huusi ja kiljui synnistä ja ar¬ 
mosta ja pelastuksesta. Oliko hä¬ 
nen koko elämänsä ollut vain tuol¬ 
laisia kiljuvia saarnaajia ja ikä¬ 
viä lahkolaisten kokoushuoneita? 
Kirotut . . . Noak oli saanut hauk- 
kumanimensä jo silloin. Nyt hän 
oli tottunut siihen. Hän piti Noa- 
kista sellaisena kuin näki hänet 
sielunsa silmin. Olivatko hänen 
omat piirteensä samanlaiset kuin 
Noakin? Etsikö hän peilistä Noa¬ 
kin ulkonäköä? 

Joskus hän saattoi yöllä tultuaan 
kotiin murrosta maata valveilla ja 
keskustella tuon olennon kanssa. 
Hän yritti selvittää käsitteitä. 
Miksi? Mutta se oli usein vaikeaa. 
Toisinaan tuntui siltä, kuin tuo 
olento olisi hymyillyt lempeästi 
ja pudistanut päätään. Ja niinä 
hetkinä päätti Noak erota sakis¬ 
ta. Mutta seuraavana päivänä 
kaikki oli kuten ennenkin. Hän 
ei päässyt kavereista eroon. Hän 
ei pohjimmaltaan varmaan enää 
halunnutkaan. 

Toisinaan hän mietiskeli, tun¬ 
tuiko toisista samalla tavoin. Mah¬ 
dollisesti Pojusta. Senvuoksi hän 
oli Pojun kanssa ja olisi halun¬ 
nut kysyä. Mutta hän ei uskal¬ 
tanut ... ei tiennyt, saattaisiko 


kysyä tuollaista asiaa. Ehkä Poju 
ei ymmärtäisi. 

Mutta nyt, kun Poju puhui su¬ 
musta suon yllä, Noakista tuntui, 
että hän uskaltaisi. 

Kun heitä olisi käiksi yhdessä, 
olisi helpompaa irtaantua. 

— Hei! Nalle ja Nisse laahus¬ 
tivat heitä kohti kadun yli. Yht¬ 
äkkiä elämä oli jälleen arkipäivää, 
samanlaista kuin aina. Noak ei 
voinut kysyä. Poju kohotti kät¬ 
tään ja tervehti. 

Noak ei pitänyt siitä, että Nalle 
tuli mukaan. He eivät olleet ta¬ 
vanneet suurmurron jälkeen. 

Hän tiesi vaistomaisesti, että 
Nalle järjestäisi ikävyyksiä. Nal¬ 
le ei ollut selvä. 

— Faija ja minä otettiin pie¬ 
net. Täytyyhän tässä jotakin haus¬ 
kaa olla. Vieläkö te olette pikku¬ 
vauvoja? 

— Minä en välitä viinasta, vas¬ 
tasi Poju lyhyesti ja päättävästi. 

— Niin, ei siitä ole mitään 
hyötyä, yhtyi Nisse. Mutta toisi¬ 
naan tuntuu elämä niin typerältä, 
että täytyy ottaa. 

— Eikö ihminen voi olla pir¬ 
teä muutenkin? hymyili Noak, jo¬ 
ka ei myöskään ottanut väkeviä. 

— Jos vaikka rukoilis? 

Noak katsoi Nalleen ja kohtasi 
tämän ärsyttävän katseen. Näki 
hänen karkeatekoisen olemuk¬ 
sensa. 

Nalle tuli aivan Noakiin kiinni. 

— Et vastaa, senkin pikku pi¬ 
ru. Ook’ sä leuhka? 

Mitähän tässä olisi vastattava? 
Noak pelkäsi. Hänen täytyi tun¬ 
nustaa se itselleen. Hän kohtasi 
toisen hieman hämärän katseen, 
mutta tuossa katseessa oli jotakin 
vaarallista, sellaista, mitä Noak 
pelkäsi. Miksi hän viitsi kuulua 
samaan sakkiin kuin Nalle, jota 
ei voinut sietää? 

— Olet olevinasi, pienokainen. 
Olet leuhka, koska mutsis juok- 
sentelee kokouksissa ja häntä pi¬ 
detään lampaana meidän vuohi- 
pukkien joukossa. Mutta sanonpa 
sulie, että sun mutsis on tommo- 
nen tekopyhä raukka, jonka täy¬ 
tyy piilottaa syntinsä saarnaajien 
selän taa . . . Minä tiedän kyliä .. . 
ja fatsi . . . 


Nalle nauroi ivallisesti. Noak 
ei vastannut. Hän yritti siirtyä 
syrjään. 

— Pysy siinä vain! Pelkäätkö, 
senkin kirottu Noak? 

Nalle iski kätensä Noakin talk¬ 
kiin ja veti hänet itseään vasten 
ja puristi kätensä nyrkkiin Noa¬ 
kin leuan alla. 

Silloin tuli Poju väliin. Hän oli 
päätään Nallea lyhyempi, mutta 
hän iski kätensä Nallen paitaan, 
niin että ratisi. 

— Nyt annat kaverin olla! Kä- 
sitätkö? Jos sulia on asiaa, niin 
käänny mun puoleeni! Minä kyllä 
rokkaan sun kanssas niin, ettei 
sun tartte lunastaa lippua huvi¬ 
puistoon. Käsitätkö? 

Noak katseli ihaillen Pojua. 
Hän tiesi, että Poju oli lyönyt 
Nallea aikaisemminkin. Vaikka 
Nalle oli suuri kuin vuori, oli hän 
nyt pelästyneen näköinen. 

— Ei kai sulia ole mitään te¬ 
kemistä minun ja Noakin riidan 
kanssa? 

— On kyllä. Me kuulumme sa¬ 
maan sakkiin. Jos sieltä joku läh¬ 
tee, niin se olet sinä! 

— En suinkaan minä ole kos¬ 
kaan tehnyt mitään pahaa, kimitti 
Nalle puolittain kiukkuisena. Mi¬ 
nä tulen aina ajoissa. Ei teidän 
tarvitse odotella minua niinkuin 
tuota Noäkia . . . 

— Ei liikuta sinua, keskeytti 
Poju. Sinä olet pahuksen pelku- 
rimainen otus. Iske mua, jos us¬ 
kallat! Sinä hyökkäät vain sel¬ 
laisten kimppuun, jotka on si¬ 
nua heikompia. 

Poju irroitti otteensa ja työnsi 
uhmaten leukansa eteenpäin. Nal¬ 
le seisoi paikallaan käsivarret 
roikkuen. Hänen suunsa liikkui, 
mutta hän ei sanonut mitään. 

Minä vaiennan sen, ajatteli Nal¬ 
le Isken lujaa ja nopeasti. Hän 
ei voi sietää paljoakaan. Onhan 
hän sellainen pieni raukka. Isken 
vatsaan vyön alle, voisin ehkä 
potkaista. 

Mutta hän ei tehnyt mitään. 
Seisoi vain siinä pelästynein sil¬ 
min, mutta samalla viha sisim- 
mässään kuohuen. 

— Äh, mulla ei ole mitään pu- 

Rakkautta Ranskan kesässä 

Lupaavat nuoret elokuvatähdet Jean Sorel ja AnnaMaria Ferrero naut¬ 
tivat Ranskan kesästä, joka on yhtä toivorikkaan vihreä kuin heidän 
tulevaisuudenunelmansa . . . 


Heidät tapaa pariisilaisesta puistosta. 
He nauttivat kesästä — ja toisistaan. 

Jean ja AnnaMaria ovat kaupungin 
rakastunein pari, eivätkä he osaa — 
tai eivät halua — peittää tunteitaan, 
vaikka ovat näyttelijöitä. 

AnnaMarian sukunimi on Ferrero, ja 
hän on erittäin suosittu Ranskassa raik¬ 
kaan ja valloittavan luonnollisuutensa 
vuoksi. Hän on italialainen, hienoa van¬ 
haa sukua, ja hänet tunnetaan parhai¬ 
ten* elokuvasta »Irma la douce». 

Jean Sorel on viime vuosina ollut 
ranskalaisen elokuvataiteen suosikki. 
Hänen ulkomuotonsa saa tuhannet ty- 
tönsydämet tykyttämään kiihkeämmin — 
mutta hän on myös erinomainen luon¬ 
nenäyttelijä. 


Pari kolme kuukautta sitten kutsut¬ 
tiin AnnaMaria cocktailkutsuille. Hän 
ei ollut erikoisen kiinnostunut mene¬ 
mään, mutta piti velvollisuutenaan ot¬ 
taa kutsun vastaan. 

Sama juttu oli Jeanilla. Hänellä oli 
pitkästä aikaa vapaailta, eikä hänen 
mielensä tehnyt mennä tuohon tilaisuu¬ 
teen, mutta hänen ystävänsä, näyttelijä 
Christian Marquand, sai vastustelevan 
Jeanin mukaansa. Sinä iltana hän ta¬ 
pasi AnnaMarian. Hän kaatoi shamp- 
panjalasinsa tytön silkkipuvulle — ja 
rakastui häneen. 

Silloin, kun eivät elokuvaa, he ovat 
aina yhdessä. Jean ja Anna-Maria ovat 
suuresti kiinnostuneet taiteesta. Jean 
nauttii siitä, että saa näyttää rakasta 


Pariisiaan Monmartresta Boulogne-met- 
sään AnnaMarialle. Tuskinpa on museo¬ 
ta, missä he eivät olisi käyneet yh¬ 
dessä. 

Tällä hetkellä Jean kuvaa suureloku¬ 
vaa Henrik IVrstä. Kun elokuva on 
valmis, nousevat Jean ja AnnaMaria 
lentokoneeseen, joka vie heidät New 
Yorkiin. Siellä AnnaMaria pukeutuu 
Pierre Cardinin suunnittelemaan hääpu¬ 
kuun ja muuttuu pian madame Jean 
Sorelilksi. 

Jean ja AnnaMaria tietävät jo, minne 
asettuvat asumaan. He ovat ostaneet 
tyypillisen ranskalaisen talonpoikaistalon, 
johon kuuluu myös viininviljelystä, Bre- 
tagnesta. Viljelmät he aikovat myydä, 
mutta idyllisen talon ja suuren puutar- 

hän he haluavat pitää itsellään. Heidän 
tulevaisuudensuunnitelmiinsa kuuluu 
saada paljon lapsia. Karriääri-sanaa he 
eivät käytä koskaan. Kaikkein tärkeintä 
heille on koti ja yksityiselämä. 

Käsi kädessä he astelevat kesäisessä 
Pariisissa, joka on täynnä naurua ja 
riemua. 


Jean näyttää kaupunkiaan AnnaMa- 
rialle. 


Jean ja AnnaMaria haluavat asua 
maalla. 


AnnaMarian kasvot ovat mielenkiintoiset 
ja valloittavat. 



NUORUUTESI VUOKSI 

(Jatkoa sivulta 10.) 

huttavaa sinun kanssasi, sanoi hän 
ja lähti äkkiä kävelemään. 

Poju nauroi. Huvittuneena, yli¬ 
mielisenä. Noak pysytteli Pojun 
vieressä. Äkkiä hän katsoi Pojuun 
ja tämä katsoi takaisin. He nau- 
roivat suoraan toistensa kasvoihin. 

Nalle vaappui edellä. Nisse seu¬ 
rasi keskellä. Hän ei tiennyt, mi¬ 
ten suhtautua asiaan. Hän oli juo¬ 
nut pari grogia Nallen luona. Se 
velvoitti hänet olemaan kiitolli¬ 
nen, olemaan toveri. Mutta hän 
inhosi vaistomaisesti Nallea, hän¬ 
kin. 

He olivat tulleet Kansanpuis¬ 
toon. Musiikki kuului jo portille 
saakka. He maksoivat ja lähtivät 
sitten yhdessä kaikki neljä tans¬ 
silavalle päin. 

Silloin Poju näki Beritin! 

Jatkuu seur. no:ssa. 


Saksalainen revyy- ja elokuvatähti Heidi 
Erich on näin pirteä tyttö. 



KÄVI POIKAKOULUA . . . 

(Jatkoa sivulta 17.) 

vuodessa, ja niinpä hän v. 1958 teki 
neljä! 

Seuraavana vuonna Dawn elokuvasi 
Saksassa. Hänen uusin elokuvansa on 
United Artistisin »Follow that man», jo¬ 
ka kuvaa nuorta naispuolista sanoma- 
lehdentoimittajaa, jonka tehtäväksi on 
annettu kirjoittaa jatkokertomus maail¬ 
man kymmenestä rikikaimmasta perhees¬ 
tä. Dawn onnistuu yhdeksässä tapauk¬ 
sessa, mutta kymmenes perhe on ruot¬ 
salainen Larsonin perhe, joka ei halua 
suostua haastatteluun. Kaikki päättyy 
kuitenkin hyvin, kuten arvata saattaa. 

Dawn on tyytyväinen työhönsä, mutta 
entä yksityiselämäänsä? Avioliitto on 
purkautunut, ja Dawn taistelee kynsin 
hampain pojastaan. 








Kävi poikakoulua Englannissa 


Dawn Addams on nähnyt paljon vaivaa, ennenkuin saa¬ 
vutti nykyisen asemansa. Mutta — kuten Dawn itse sanoo 
— jos tytöllä on eskadroonan päällikkö isänä, on hän 
tottunut antamaan määräyksiä ja saamaan tahtonsa läpi. 
Paras puolustus on hyökkäys, on isä lisäksi neuvonut. 



Mistä hän on saanut tuon valtavan 
kunnianhimonsa? kysyy moni, kun pu¬ 
he kääntyy Dawn Addamsiin. Niin, har¬ 
voin tapaa niin säkenöivän vauhdikasta 
tyttölasta! 

Dawn Addams on englantilainen. Hän 
on syntynyt Eelixstowessa syyskuun 21. 
päivänä 1930, ja hän jäi perheen ai¬ 
noaksi lapseksi. 

Kun tyttönen oli vuoden vanha, sai 
isä komennuksen Intiaan. Äiti Ethel May 
ja Dawn menivät tietysti mukaan. Näin 
joutui Dawn viettämään seuraavat viisi 
vuotta Intiassa, ensiksi Kalkutassa, sit¬ 
ten Sirolassa ja vihdoin Delhissä. V. 
1936 perhe jälleen muutti Englantiin, ja 
suureksi murheeksi äiti kuoli miltei 
heti kotimaahan palattuaan. 

Nyt olivat hyvät neuvot tarpeen! Oli¬ 
han Dawn vasta 6-vuotias ja äiditön. 
Isä James Addams pyysi silloin vai¬ 


monsa äitiä avuksi, ja sillävälin, kun 
isä kierteli maailmaa, asui Dawn Sur- 
reyssa ja kävi Rowanbraessa koulua, 
kunnes sota syttyi. 

Silloin isä otti tyttären kotiin, mutta 
koska lähin koulu oli POIKAkoulu, 
täytyi Dawnin vastustuksestaan huoli¬ 
matta ryhtyä opiskelemaan siellä. 

Jo vuoden kuluttua, kun pommit al¬ 
koivat putoilla, evakuoitiin Dawn Mont- 
gomeryshireen, ja isä joutui USA: an 
koelentäjäksi. Vuodesta 1941 lähtien, 
jolloin isä palasi kotiin, hän asui tyttä- 
rensä kanssa Northumberlandissa kaksi 
vuotta. 

Sitten Dawn muutti äitipuolensa luo 
Kaliforniaan ja kävi siellä pariakin tyt¬ 
tökoulua, missä oppi — hyvin vähän. 
Hänen ainoa toiveensa oli tulla näyt¬ 
teli jättäreksi, mutta isä ei halunnut 
kuullakaan sellaista. Kun Dawn teki 


koefilmin eikä häntä hyväksytty, sai 
hän määräyksen lähteä takaisin Eng¬ 
lantiin. 

Vielä kaksi vuotta koulua, jonka ai¬ 
kana Dawn koko ajan mankui ja pyysi, 
etttä saisi ryhtyä näyttelijättär ^ksi. Vih¬ 
doin isä kyllästyi tähän ja lähetti tyttä- 
rensä Rio de Janeiroon, jotta teatteri- 
haaveet karisisivat uudessa ympäristössä 
hänen päästään. Siellä Dawn pääsi ame¬ 
rikkalaisen sanomalehden »The Brazil 
Heraldein yhteiskunnallisia asioita hoi¬ 
tavan toimittajan apulaiseksi. Kur hän 
vielä kuusi kuukautta Riossa oltuaan 
pyysi isältä lupaa ryhtyä opiskelemaan 
näyttämötaidetta, suostui isä vihdoin ja 
tyttö pääsi asumaan Kensingtoniin tätin¬ 
sä luo ja ryhtyi opiskelemaan teatteri¬ 
koulussa. 

Pian osoitti Dawn jälleen uusia elon¬ 
merkkejä. Hän vuokrasi itselleen pie- 


Dawn on aina ollut railakas tyttö. — Opin sen poikako ulussa, sanoo hän itse, mutta hänen vanhat ystävänsä 
sanovat, että hänellä on aina ollut eloisa ja tulinen tempperamentti. Jotkut väittävät myös, että avioliiton 

särkyminen iohtui Dawnin luonteesta. 









nen asunnon Chelseasta ja matkusteli 
Hanskassa, Tsekkoslovakiassa ja Sveit¬ 
sissä lomillaan. Hän esiintyi myös Cam¬ 
bridgen yliopiston teatteriseurueen mu¬ 
kana. 

V. 1949 hän vielä opiskeli, mutta pääsi 
esiintymään Piccadilly Theatreen »Char- 
leyn tädissä». Hänelle tarjottiin seitse¬ 
män vuoden sopimusta, mutta koska 
hän oli alaikäinen ja tarvitsi isänsä 
luvan, täytyi hänen mennä kerjäämään 
lupaa, mutta ei saanut sitä. Sensijaan 
isä ehdotti, että Dawn menisi koetta¬ 
maan onneaan Hollywoodiin, sillä eräs 
Charles Feldman-niminen herrasmies oli 
luvannut maksaa hänen matkanpa sekä 
lisäksi 100 dollaria viikossa kolmen 
kuukauden ajan, jos Dawn menisi sinne 
kokeeksi. 

Arvaat, että Dawn oli onnellinen voi¬ 
dessaan näyttää MGM:n kanssa teke¬ 
määnsä s>pimusta, joka lupasi hänelle 
53 puntaa viikossa alkupaikkana! 

Nyt alkoi kova, mutta hauska aika. 

Hän piti todellakin niistä kouluista, 
joita joutui nyt käymään. 

Hän sai myös joitakin pikku osia ja 
luuli, että onni vihdoinkin oli koittava 
hänelle, mutta kestäisi vielä kauan, en¬ 
nenkuin hän olisi maailmankuulu. MGM 
ei uudistanut sopimusta. 

Luuletko, että Dawn luovutti? Ei suin¬ 
kaan. Hän kääntyi erään mainosmiehen 
puoleen, joka ensin ei välittänyt hä¬ 
nestä lainkaan, mutta kun hän huomasi, 
että tyttö aiheutti häväistysjutun toisen¬ 
sa jälkeen, vieläpä esiintyi taisteluaree- 
nalla härkätaistelijoiden kuninkaan Do- 
minguinin seurassa, muutti mainosmies 
mr. Birdwell, mieltään. 

Siinä hän tekikin viisaasti, sillä nyt 
alkoi Dawnin tähti nousta. Elokuva seu¬ 
rasi toistaan, tosin vain pikkuosia, mut¬ 
ta osia kuitenkin. 

Sitten seurasi Italian vuoro. Elokuvaan 
»Mizar» etsittiin tyttöä, joka osasi uida 
hyvin ja kauan veden alla. Dawr haki 
ja sai osan. 

Tätä elokuvaa tehtäessä Dawn kohtasi 
prinssi Vittorio Massimon, jotka otti hä¬ 
net vaimokseen. Häissä, jotka vietettiin 
v. 1954, oli läsnä 2.000 vierasta. Sitten 
Dawn teki elokuvan Pariisissa. 

Poikansa Dawn sai Lontoossa, ja tälle 
annettiin vanhan perinteen mukaisesti 
monta nimeä: James Francesco Filippo 
Gabriel Charles . . . 

Sitten hän palasi Roomaan, missä sai 
paikan englanninkielisessä teatterissa. 
Hän lupasi tehdä vain kaksi elokuvaa 
vuodessa ja omistautua muuten perheet 
leen. 

Hänen tuonaikaisista elokuvistaan mai¬ 
nittakoon ennen muuta Chaplin-elokuva 
»New Yorkin kuningas». 

Dawnin alkoi olla vaikea pitää lu¬ 
paustaan noista kahdesta elokuvasta 
Jatkuu sivulla 15. 



VIIKKO 8. 7.-14. 7. 


OINAS. — TYTÖT: Suunnitel¬ 
masi onnistuvat, tunnet ole- 
vasi vapaa ja rohkea kohtaa¬ 
maan millaisia vaikeuksia ta¬ 
hansa, ja rakentelet pilvilinnoja, joiden 
valtiaana on poika, jota et vielä tun¬ 
ne, mutta josta unelmoit. — POJAT: 
Suunnitelmat onnistuvat, selviät hie¬ 
nosti ja sinulla on onnea urheilussa. 




V AAKA. 


jlzxux: vaimeie- 


va ja hauska viikko, joka tuo 
menestystä joka taholla. Selviät 
harvinaisen hyvin, etenkin vai¬ 
keista tilanteista, joissa vaaditaan hie¬ 
notunteisuutta. — POJAT: Menestystä 
opinnoissa, myös urheilussa ja rakkau¬ 
dessa. Hyvä viikko. 



HÄRKÄ. — TYTÖT: Työ vaa¬ 
tii kaiken huomiosi. Sinua pi¬ 
detään silmällä, ja ellet yritä 
parastasi, on todennäköistä, et¬ 
tä sinulla on tulevaisuudessa vaikeuk¬ 
sia. — POJAT: Työ antaa useimmille 
sangen hyviä tuloksia, ja ansiot voivat 
nousta huomattavasti. 



SKUKriOONI. 


moi: Muu¬ 


toksia, ennen muuta kotona ja 
suhteessasi poikaan, josta pi¬ 
dät. Et tiedä oikein itsekään, 
mitä haluat. Pieniä vaikeuksia toveri¬ 
piirissä. — POJAT: Menestystä kaikissa 
suurissa asioissa, pienissä epäonnistut 
osittain. 



KAKSOSET. — TYTÖT: Tapaat 
monta hauskaa ihmistä, elämä 
tuntuu tyyneltä ja ihanalta. 
Sinulla on entistä paremmat 
mahdollisuudet kunnostautua toveripii¬ 
rissä. Vaikeuksia kotona. — POJAT: 
Moni tapaa toverin, josta hänellä on 
myöhemmin oleva paljon hyötyä. Rak- 
kausseikailuja. 



JOUSIMIES. — TYTÖT: Vuo¬ 
den kaikkein parhaita viikko¬ 
ja, etenkin rakkaudessa. Moni 
kaunis satu alkaa, vain harvat 
päättyvät. Tunnet olevasi rauhallinen ja 
varma itsestäsi. Ehkä myös onnea pe¬ 
lissä. — POJAT: Menestystä monessa 
eri asiassa, ennen muuta rakkaudessa. 


RAPU. — TYTÖT: Ulkonaisia 
vaikeuksia, mutta ne voidaan 
välttää, jos toimit oikealla ta¬ 
valla. Sinun on vaikea pitää 
salaisuutta. Sinuun luotetaan. Pientä 
menestystä toveripiirissä — POJAT: Vai¬ 
keuksia. joita ei olisi ilmaantunut, jos 
et aikaisemmin olisi ollut huolimaton. 



KAURIS. — TYTÖT ja POJAT: 
Haluat paljon, mutta sinulla ei 
ole joko voimia (sairautta!) tai 
kykyä suorittaa sitä, mitä olet 
päättänyt. Olet alakuloinen, mutta se 
on turhaa, sillä viikko on loppujen lo¬ 
puksi hyvä, vaikket vielä tiedä siitä. 


JALOPEURA* — TYTÖT: Vuo¬ 
den parhaita viikkoja. Viehä¬ 
tysvoimasi on suurimmillaan, 
teet erinomaisen vaikutuksen 
kaikkiin, ennen muuta poikiin, ja saat 
tahtosi läpi. Saat ihottamustehtävän tai 
sinulle kerrotaan luottamuksellisesti jo¬ 
takin. — POJAT: Jollei sinun ole on¬ 
nistunut tehdä vaikutusta määrättyyn 
tyttöön aikaisemmin, teet sen nyt. 



NEITSYT. — TYTÖT: Odotat 
melko paljon viikolta, mutta 
jollei raha-asioita oteta huo¬ 
mioon, et saavuta suuria voit¬ 
toja. Työ sujuu nopeasti ja helposti. — 
POJAT: Menestystä työssä, sivuansioita, 
taloudellinen tilanteesi paranee. 


VESIMIES. — TYTÖT: Kaikis¬ 
sa vakavissa asioissa, jotka viit- 
taavat työhön, mutta ennen 
kaikkea oman kodin luomiseen 
ja avioliittoon, sinulla on onnea. Viik¬ 
ko on paras tulevaisuuttaan ajatteleville. 
— POJAT: Tapaat oikeat henkilöt rat¬ 
kaisevalla hetkellä. Hyvä viikko. 

KALAT. - TYTÖT: Masennus¬ 
ta, surua ja ehkä hieman sai¬ 
rautta viikon alussa, mutta sit¬ 
ten kuva muuttuu, ja viikko 
päättyy oikein hienosti. — POJAT: On 
sangen tärkeää, että hillitset itsesi ja 
otat huomioon myös muiden toivo¬ 
mukset. 

Nuori roomalainen, 
jonka ääni 
helisee kuin kello 


Robertina Loretin tarina on nykyaikainen Tuhkimo-tarina. Roo¬ 
man laitamien köyhalistökortteleista hän on astunut kansainvälisille 
tähtimarkkinoille . 


Robertino. Tätä nimeä on mainostettu 
jättiläiskirj äimin. Se on koristanut neon¬ 
valokin äimin huvittelu- ja konserttihuo- 
neistojen sisäänkäyntejä. Kaikki puhu¬ 
vat ihmelapsesta, ja harmaantuneet ar¬ 
vostelijat pitävät Robertinoa suurimpa¬ 
na laulajalupauksena sitten Giglin päi¬ 
vien. 

Robertino Loretin tarina on nyky¬ 
aikainen Tuhkimo-satu. Rooman laita¬ 
mien slummista hän on astunut kan¬ 
sainvälisille tähtimarkkinoille. 

Robertino on nyt 13-vuotias, kahdek- 
sanpäisen sisarussarjan toiseksi nuorin. 
Hänen isänsä Orlando yritti parhaan ky¬ 
kynsä mukaan huolehtia perheestä, mut¬ 
ta kun hänen selkänsä pari vuotta sit¬ 
ten alkoi vaivata, mikä oli alunperin 
muistoa sota-ajoilta, oli perheen pakko 
hajota. Kyyneleisten jäähyväisten jäl¬ 
keen sijoitettiin lapset sukulaisten ja 
tuttavien koteihin. 


Nyt on perhe jälleen koossa. Onni 
hymyilee sille. 

Tästä lankeaa kiitos perheen Rober- 
tino-pojalie ja Tanskan TVrlle. 

Siinäpä poika! 

TV-tuottaja Volmer Sörensen oli sat¬ 
tumalta eräänä aurinkoisena iltapäivänä 
pienessä trattoriassa, kun yhfäkkiä kuuli 
kellonikirkkaan äänen laulavan »O Sole 
Mioa». Hän kääntyi katsomaan, kuka 
laulaja oli ja näki samettisilmäisen po¬ 
jan pitävän katukonserttia. 

— Tuon pojan vien mukanani televi¬ 
sio-ohjelmaani, kun lähden kotiin. 

Robertino tuli ja voitti. Tivolin me¬ 
nestyksen jälkeen hän sai liikkeelle ko¬ 
konaisen »kansainvaelluksen» koko Eu¬ 
roopassa. Hyväntekeväisyyskonsertti 
Tukholmassa leprakeräyksen hyväksi ai¬ 
heutti aivan harvinaisen lippujonon. Le- 












ROBERTIN© LORETI 










Robertino seurueineen nousee lentokoneeseen. 


Robertino Loreti (jatk.) 


Robertino sattui olemaan Tukholmassa silloin, kun Ruotsin 
kuuluisa revyykuningas Karl Gerhard täytti 70 vuotta, ja 
kävi tietenkin onnittelemassa ammattitoveria. 

Tytöt polvenkorkuisista harmaahapsisiin ovat ihastuneet Ro- 
bertinoon. 


vynmyynti nousi samalla huippuunsa. 
Suomen televisionkatsojat olivat hur¬ 
maantuneet, kun Robertino esiintyi 
täällä. 

»Don Camillo» 

Robertino ei kuitenkaan ollut aivan 
tottumaton yleisöön esiintyessään en¬ 
simmäisen kerran Kööpenhaminan Ti¬ 
volissa. Hän oli jo kymmenvuotiaana 
voittanut lastenlaulukilpailun kuuden¬ 
kymmenenviiden osanottajan kanssa kil¬ 
paillessaan. Palkintona oli kultainen 
neliapila, jonka Robertino siis sai omak¬ 
seen. Vielä tänäänkin se koristaa hä¬ 
nen takinkäännettään. — Se on minun 
maskottini, sanoo hän. 

Robertino on myös esiintynyt parissa 
elokuvassa — mm. »Don Camillossa» 
pormestarin poikana. Nämä esiintymiset 
ovat kuitenkin olleet niin mitättömiä, 
ettei hän ole ansioillaan voinut paljoa¬ 
kaan auttaa perheen taloudellista tilaa. 

Ny* Robertino ansaitsee 130.000—200.000 
Suomen markkaa illassa. Nämä rahat 
hän käyttää perheen elättämiseen ja 
lauluopin töihin. 


Välitön ja raisu 

Pieni roomalainen Robertino on eloisa 
poika, eikä häneen ole lainkaan vaikut¬ 
tanut saavuttamansa suosio. Hänellä on 
tuhat hassua päähänpistoa mielessään, 
eikä menestys ole millään tavoin nous¬ 
sut hänen päähänsä. Hänen hauskimpia 
leikkejään on tyynysota leveissä hotellin 
vuoteissa taikka coca colan tilaaminen 
puhelimitse hotellihuoneeseen. Hän ei 
ole myöskään hemmoteltu lahjoilla. Kun 
eräs haastattelija tiedusteli häneltä, 
kuunteliko hän usein omia levyjään, 
vastasi hän, ettei kuuntele, koska per¬ 
heellä ei ole levysoitinta. 

Kun hän sitten sai levysoittimen lah¬ 
jaksi, ei hänen riemullaan ollut rajoja. 

Isän kanssa kiertueella 

Robertinon ainainen seuralainen kier¬ 
tueilla on isä Orlando. Hänen mukana¬ 
olonsa on ehdoton edellytys, jotta Ro¬ 
bertino, yleensä pääsee matkustelemaan. 
— Minun täytyy pitää huolta siitä, että 
hän menee kunnollisesti vuoteeseen ja 
ettei hän opi huonoja tapoja, sanoo isä.' 

Kiertueista on myös muita vaikeuk¬ 


sia, esim. koulu. Italiassa on koulu- 
pakko aivan samoin kuin Suomessa, ja 
luostarikoulun oppitunnit kutsuvat Ro- 
bertinoa usein. Hänen on kuitenkin on¬ 
nistunut. saada lupa koulusta tähänasti¬ 
siin kiertueisiinsa, ja kesälomalla hän 
tietenkin saa laulaa niin paljon kuin 
haluaa. 

Tänä kesänä häntä odottavat televisio¬ 
esiintymiset Saksassa, Ranskassa ja 
Englannissa. Myös USA on kiinnostunut 
hänestä. 

Outi ei hämmästynyt lainkaan 
kohdatessaan tuntemattoman nuo¬ 
ren miehen kotinsa eteisessä. Hän 
ymmärsi heti, että mies oli hei¬ 
dän uusi alivuokralaisensa, joka 
oli tullut samana päivänä. Hän 
oli vaalea, sinisilmäinen nuori 
mies, joka hymyili epävarmasti 
hänelle. Oudin aukinaisen takin 
välistä vilahti asiallinen valkoi¬ 
nen sairaanhoitajattaan univor¬ 
mu, ja kun mies näki sen, alkoi¬ 
vat hänen kasvonsa loistaa ja hän 
ojensi kätensä sanoen: 

— Te olette varmaankin talon 
tytär. Äitinne sanoi, että olette 
sairaanhoitajatar. Olen uusi vuok- 
ralaisenne, Matti Lehto, insinööri. 

— Tervetuloa, sanoi Outi ja 
tarttui ojennettuun käteen. Minun 
nimeni on Outi Tamminen. Toi¬ 
vottavasti viihdytte täällä. 

— Kiitos, varmasti. Aion läh¬ 


teä hieman kaupungille, jatkoi 
mies ottaen urheilifhattunsa hyl¬ 
lyltä. 

— Tämä ei ole suinkaan mi¬ 
kään kiireinen suurkaupunki, nau- 
roi Outi, mutta täällä on viihtyi¬ 
sää ja kaunista. 

Outi meni keittiöön, suuteli ke¬ 
vyesti äitiään poskelle tämän puu¬ 
haillessa päivällisen valmistuk¬ 
sessa. 

— Hei, äiti kulta, mitä kuuluu? 

Rouva Tamminen katsoi vaa¬ 
leaan tyttäreensä hellästi hymyil¬ 
len, ennenkuin he istuutuivat pöy¬ 
tään. Äiti ja Outi nauttivat aina 
istuessaan päivällispöydässä ja 
saadessaan kaikessa rauhassa kes¬ 
kustella päivän tapahtumista, ja 
rouva Tamminen kuunteli haluk¬ 
kaasti, kun Outi kertoi sairaalan 
työstä. Kun he olivat keskustel¬ 
leet ensiksi Oudin työstä, siirtyi 

rouva Tamminen kertomaan uu¬ 
desta vuokralaisesta. 

— Insinööri Lehto näyttää 
hauskalta nuorelta mieheltä. Pyy¬ 
sin häntä kanssamme kahville tä¬ 
nä iltana puoli yhdeksältä, kun 
olen tullut kotiin siivoamasta. Si¬ 
nä kai keität kahvin kuten taval¬ 
lisesti, niin istumme sitten olohuo¬ 
neessa, koska meillä on vieras. 

— Tietysti. Katan pöydän hie¬ 
man juhlavammin. Hän näyttää 
tosiaan miellyttävältä, sanoi Outi 
ja muisti miehen ujon ja herttai¬ 
sen hymyn ä^ken eteisessä. 

Rouva Tamminen nousi pöydäs¬ 
tä kiiruhtaakseen siivoamaan liik¬ 
keeseen, mikä oli hänen vakitui¬ 
nen iltatyönsä. Outi vaihtoi uni¬ 
vormunsa raidalliseen puuvillapu- 
kuun ja sitoi esiliinan eteensä, en¬ 
nen kuin ryhtyi pesemään astioi¬ 
ta. Hänestä oli hauska puuhailla 


kotona tultuaan kotiin työstä. Tie¬ 
tysti hänen täytyi myös auttaa 
äitiä taloustöissä, koska tällä liik¬ 
keen siivouksen lisäksi oli myös 
puolen päivän toimi talousapulai¬ 
sena, ja sen lisäksi Outi rentoutui 
päivän sairaalatyöstä kotiaska¬ 
reissa. 

Hän oli rauhallinen ja hiljai¬ 
nen tyttö. Hänen isänsä oli kuol¬ 
lut vain pari kuukautta, ennen¬ 
kuin tytär valmistui sairaanhoita- 
jattareksi. Outi tunsi itsekin tul¬ 
leensa vakavammaksi ja itseensä 
sulkeutuneemmaksi sen jälkeen. 
Isän kuolema oli myös aiheutta¬ 
nut sen, että äiti ja tytär olivat 
käyneet yhä läheisemmiksi toisil¬ 
leen. He elivät ikäänkuin omassa 
pikku maailmassaan, missä kum¬ 
pikin olivat onnellisia. Oudista 
oli aivan luonnollista, että hän 
vietti kaiken vapaa-aikansa äidin 


kanssa. He viihtyivät parhaiten 
kotona, mutta joskus he saattoi¬ 
vat käydä elokuvissa, teatterissa 
tai konsertissa yhdessä. Rouva 
Tamminen oli niitä ihmisiä, joille 
nuoret mielellään uskoutuivat, ja 
senvuoksi suuressa kulmahuoneessa 
asuvat nuoret halusivat aina seu¬ 
rustella heidän kanssaan. 

Oudin puuhaillessa hän ei aja¬ 
tellut uutta vuokralaista, vaan 
työtään sairaalassa. Päivä oli ollut 
työteliäs ja kiireinen. Useita uusia 
potilaita oli tullut sairaalaan. Li¬ 
säksi oli ollut monta vasta leikat¬ 
tua ja levotonta potilasta^. Hänen 
ajatuksensa risteilivät erikoisesti 
erään 17-vuotiaan tytön ympäril¬ 
lä, joka oli tuotu aamulla tiedot¬ 
tomana tablettimyrkytyksestä. 
Hän oli maannut koko päivän 
apaattisena ja äänettömänä jä 
tuijottanut tyhjin silmin eteensä. 

Oudin sydäntä kirveli, kun hän 
näki kalpeat pienet kasvot edes¬ 
sään. Miten niin nuori ihminen 
saattoi haluta lopettaa elämänsä, 
kun hänellä olisi pitänyt olla ko¬ 
ko elämä edessään? 

Oudin ajatukset häiriintyivät, 
kun hän kuuli avaimen rapisevan 
lukossa ja näki äidin astuvan si¬ 
sään. 

— Voi, äiti, huudahti Outi, 
olin niin mietteissäni, etten ole 
pannut vielä kahvipannua tulel¬ 
le, mutta pian se on tehty. v 

Äiti ja tytär kattoivat yhdessä 
houkuttelevan kahvipöydän olo¬ 
huoneen sohvapöydälle. Vasta nyt 
Outi huomasi, että insinööri Lehto 
oli kotona. Hänen huoneestaan 
kuului laukkujen avaamista ja sul¬ 
kemista. Hän otti tietenkin tava¬ 
roitaan esille ja järjesti oloaan ko¬ 
toiseksi. 

Yhtäkkiä hän seisoi keittiön 
ovella ja sanoi hyvää iltaa, eikä 
Outi ollut vielä ennättänyt ottaa 
esiliinaa päältään eikä kammata 
tukkaansa. Tällä kertaa miehen 
hymy oli varmempaa ja tutumpaa, 
mutta yhtä herttaista. Seurasi ko¬ 
dikas kahvituokio. Insinööri Lehto 
kertoi pohjoisessa olevasta koti¬ 
kaupungistaan, ja Outi ja hänen 
äitinsä kuuntelivat innokkaasti. 
He istuivat jutellen myöhäiseen, 
ja kun insinööri Lehto sanoi »kii¬ 
tos ja hyvää yötä» kello puoli 
kahdeltatoista, olivat he Matti, 
Ester-täti ja Outi keskenään. Rou¬ 
va Tamminen oli mielellään hie¬ 
man tuttavallinen nuorten vuok- 
ralaistensa kanssa. Outi oli tehnyt 
huomion, joka teki hänet hieman 
pettyneeksi. Matin vasemmassa ni¬ 
mettömässä oli sileä kultasormus. 

Päivät ja viikot kuluivat, ja 
Matti viihtyi hyvin Tammisen 
perheessä. Usein hänet kutsuttiin 
olohuoneeseen iltakahville, ja aina 
heillä oli yhtä kodikasta ja viih¬ 
tyisää. Toisinaan hän toi kauniin 
kukkakimpun Ester-tädille kiitok¬ 
seksi kestityksestä. 

Eräänä iltana, kun ilma oli eri¬ 
koisen suloinen, päätti Outi kä¬ 
vellä kotiin sairaalasta. Hänen sy¬ 
dämensä tuntui kevyeltä. Sairaa¬ 
lassa oli ollut rauhallinen päivä, 
eikä häntä väsyttänyt, vaikka 


työpäivä oli päättynyt vasta kah¬ 
deksalta. Äkkiä matala, tumman¬ 
vihreä, pieni urheiluauto pysähtyi 
kadulle hänen viereensä. 

— Hei, Outi, saanko tarjota 
kyytiä? 

Matti siinä nauroi iloisesti hä¬ 
nen hämmästykselleen. Hän avasi 
oven Oudille, ja Outi ryömi si¬ 
sään. Matti kertoi olleensa hake¬ 
massa uutta autoaan iltapäivällä, 
joten tämä oli koeajelu. Outi ei 
voinut olla kysymättä, miksei hän 
ollut kutsunut morsiantaan ensim¬ 
mäiselle ajelulle, mutta Matti ei 
vastannut siihen kunnollisesti. Hän 
ikäänkuin väitteli puhumasta mor- 
siamestaan. He ajoivat maalle- 
päin, ja Outi nautti täysin sie¬ 
mauksin uuden auton luistavasta 
menosta. Viime aikoina hän oli 
käynyt yhä levottomammaksi tun¬ 
teistaan Mattia kohtaan. Hänen ei 
auttanut enää valehdella itselleen, 
sillä hän tiesi nyt olevansa rakas¬ 
tunut Mattiin. Uutta autoa juhlit¬ 
tiin kahvikekkerein rouva Tammi¬ 
sen keittiössä, ja Matti lupasi vie¬ 
dä heidät pitemmälle autoajelulle 
jonakin kauniina sunnuntaina. 

Kaksi viikkoa myöhemmin Ou¬ 
din tullessa kotiin työstä tuli äiti 
häntä eteiseen vastaan hyvin huo¬ 
lestuneena. 

— Outi, Matti on sairas. Mitä 
teemme? Luulen, että meidän on 
haettava lääkäri. 

Rouva Tamminen kertoi, että 
Matti oli tuntenut olonsa huo¬ 
noksi jo aamulla ja päättänyt jää¬ 
dä vuoteeseen koko päiväksi. Hä¬ 
nen tilansa kävi yhä vaikeam¬ 
maksi, kuume nousi, hän hikoili 
ja paleli, ja nyt illalla hän oli 
kuin jonkinlaisessa horroksessa. 

Lääkärin lähdettyä hiipivät 
rouva Tamminen ja Outi varpai¬ 
sillaan huoneistossa, jotteivät olisi 
häirinneet potilasta. Matti oli 
saanut vaikealaatuisen influens¬ 
san, ja hän tarvitsi täydellistä le¬ 
poa ja rauhaa muutaman viikon 
ajan. Rouva Tamminen ja Outi 
tarjoutuivat heti hoitamaan hän¬ 
tä, ja lääkäri oli siitä kiitollinen, 
koska sairaalassa oli tilanahtaut¬ 
ta. Nyt äidille ja tyttärelle seu¬ 
rasi levoton ja työteliäs aika. He 
hoitivat vuokralaistaan, ikäänkuin 


tämä olisi ollut talon oma poika. 
Rouva Tamminen piti velvolli¬ 
suutenaan ainakin soittaa Matin 
morsiamelle ja kertoa, että Matti 
oli sairas. Morsian sanoi vain ke¬ 
vyesti ja viileästi: »Ei kai se ole 
mitään vakavaa? Tulen ehkä jo¬ 
nakin päivänä katsomaan häntä.» 
Miten hän saattoi olla niin välin¬ 
pitämätön niin herttaista poikaa 
kuin Mattia kohtaan? Rouva Tam¬ 
minen oli oikein utelias näkemään 
sellaisen morsiamen, joka saattoi 
kohdella sulhastaan tuolla tavoin. 
Uteliaaksi hän jäikin, sillä mor¬ 
sian tuli vihdoin eräänä aamupäi¬ 
vänä, jolloin sekä rouva Tammi¬ 
nen että Outi olivat työssä. Kun 
Outi tuli kotiin, löysi hän eteisen 
pöydältä kirjeen, missä Matti 
kertoi muuttavansa morsiamensa 
kotiin joksikin aikaa. 

Outi oli aivan epätoivoinen, kun 
Matti ei enää ollut hänen lähel¬ 
lään. Päivät tuntuivat pitkiltä ja 
yksinäisiltä, ja kaikki oli niin 
muuttunut kotona. 

Eräänä lauantaina Oudilla oli 
vapaapäivä, ja hän meni torille 
ostoksille. Torikojut olivat täyn¬ 
nä kukkia. Äkkiä hän kuuli jon¬ 
kun huutavan Outi, - ja se ääni 
teki hänet iloisemmaksi kuin mi¬ 
kään muu koko maailmassa. 

— Outi, saanko ajaa sinut ko¬ 
tiin? 

Outi riemastui niin suuresti näh¬ 
dessään Matin jälleen, että ojensi 
vaistomaisesti kätensä hänelle. 

— Joko tulit takaisin? sanoi 
hän, kun Matti avasi hänelle oven- 
ja hän vaipui etuistuimelle ajajan 
viereen. 

— Kyllä, vastasi Matti lyhyes¬ 
ti. Jäin sinne vain viikoksi. Le¬ 
pään aivan yhtä hyvin täällä. 

— Kuule, jatkoi hän sitten ys- 
tävällisemmin. Etkö tule kanssani 
elokuviin tänä iltana? Minulla sat¬ 
tuu olemaan kaksi lippua »Bioon», 
missä esitetään uusinta suomalais¬ 
ta, tuletko? 

— Kyllä, mielelläni, nauroi 
Outi. Siitä oli tosiaan pitkä aika, 
kun hän oli ollut viimeksi elo¬ 
kuvissa. 

He kävelivät elokuvateatteriin. 
Ilma oli leuto, oli hieman hämä¬ 
rää. Huolimatta siitä, että oli niin 

suloista kulkea tässä Matin rin¬ 
nalla, ei Outi voinut olla mietti¬ 
mättä, miksi Matti oli kutsunut 
hänet tänä iltana elokuviin. Hä¬ 
nellähän oli morsian, ja kuitenkin 
hän kulki toisen tytön kanssa. 

Outi oli kiitollinen siitä että 
teatteri oli pimeä. Hän katsoi sä¬ 
lää Mattia. Eldkuva oli heti val¬ 
lannut Matin mielenkiinnon, mut¬ 
ta Outi ei voinut keskittyä. Äkkiä 
Matti käänsi päätään häneen päin 
ja hymyili hieman. Sitten Outi 
tunsi hänen kätensä sormiensa ym¬ 
pärillä. Varovasti Outi hyväili 
miehen kättä, ja silloin hän tunsi 
äkkiä jotakin: Miehen nimettö¬ 
mässä ei ollut enää sormusta. Hän 
ei tiennyt oikein mitä tunsi tä¬ 
män todetessaan. Joko Matti ei 
ollutkaan kihloissa tai hän oli 
unohtanut pistää sormuksen sor¬ 
meensa. Kun valo sytytettiin ja 
elokuva oli lopussa, tiesi Outi tus¬ 
kin, mitä elokuva oli käsitellyt. 

Oli ihanaa päästä raikkaaseen 
ulkoilmaan ja hämärään. 


— Kuule, Matti, sanoi Outi va¬ 
rovasti, miksei sinulla ole sor¬ 
musta? 

Matti pysähtyi ja katsoi vaka¬ 
vasti ja lujasti Outiin. 

— Käsitän, että huomasit sen, 
mutta olemme purkaneet kihlauk¬ 
semme. Marita oli ns. hienon per¬ 
heen tytär ja minä olen talonpojan 
poika, eikä siitä tahtonut tulla 
mitään. Sitäpaitsi olen tehnyt toi¬ 
senkin havainnon, sen, että olen 
rakastunut sinuun, Outi. 

— Oi, Matti, huoahti Outi, ja 
hänen silmänsä säteilivät. Minä¬ 
hän olen ollut rakastunut sinuun 
ensimmäisestä hetkestä lähtien. 

Matti otti hänen kasvonsa mo¬ 
lempien käsiensä väliin ja katsoi 
hymyillen hänen silmiinsä, en¬ 
nenkuin suuteli häntä, varovasti 
ja hellästi. 

— Tiesinhän minä, että sinä 
olit oikea tyttö minulle, sanoi hän, 
kun he jatkoivat matkaansa pik¬ 
kukaupungin kesäisiä katuja pit¬ 
kin. 



Connie Stevensin olkapäät ovat Holly- 
woodin kauneimmat, sanotaan hänen 
viimeisimmän elokuvansa »Parrish» jäl¬ 
keen. 



Vastaava toimittaja: Ruth Wathen. 
Julk.: TÄHTI4.EHDET, Hämeentie 
155 C, Helsinki. Puh.: Vaihde 
790 433 (Paletti). Ilmestyy joka 
lauantai.* 1/1 v. 2.000:—, 1/2 v. 
1.100:—. Irtonumero 70:—. Osoit¬ 
teenmuutoksiin on liitettävä 20:— 
mukaan ja samalla on ilmoitettava 
sekä vanha että uusi osoite. — Pai¬ 
nettu Lehtipaino Oy:n offsetpainossa 
Helsingissä. 


HIUKSET JA IHO 



Sanotaan, että hiukset ovat naisen ar¬ 
vokkain koristus. Sitä on monta ker¬ 
taa vaikea uskoa, kun näkee, miten 
monet tytöt laiminlyövät tukkansa ko¬ 
konaan. Jospa he vain tietäisivät, mitä 
tukalle merkitsee jokapäiväinen kunnon 
harjaus. Eikä se suinkaan riitä, että 
tukkaa sivelee muutaman kerran ho¬ 
pealla silatulla harjalla, jonka tyttö sai 
rippilahjaksi, eikä myöskään uusi, hie¬ 
no pastellinvärinen nylonharja riitä, 
vaan oikeista harjaksista valmistettu ko¬ 
va harja, joka tunkeutuu päänahkaan 
saakka ja saa veren kiertämään. Har¬ 
jaa tukkaasi joka suuntaan äläkä päätä 
pitkin, sillä se tekee sen rasvaiseksi. 
Tämän lisäksi sinun on syötävä vitamii¬ 
nipitoista ruokaa: omenoita kuorineen, 
kurkkua, vihreätä salaattia, pinaattia 
ym., mitä nyt on yllin kyllin saata¬ 
vissa. 

Normaali tukka on pestävä vähintäin 
joka kymmenes päivä, mutta tavallises¬ 
tihan se pestään joka viikko saunassa. 
Käytä siihen jotakin hyvää alkaalitonta 
shampoota, jota saat rohdoskaupasta, 
taikka luonnon omaa valmistetta, mu¬ 
na nkeltuaista. Munankeltuainen saa olla 
tukassa niin kauan, että se kuivuu 


kiinni, ja vasta sitten se huuhdotaan 
pois lämpimällä vedellä. Jos tukkasi 
on hyvin likainen, voit pestä sen vielä 
munanvalkuaisvaahdolla. Hiero pestes- 
säsi päänahkaa voimakkaasti, jotta saat 
veren kiertämään. Jos sinulla on hil¬ 
settä, saat sen pois hieromalla päänah¬ 
kaan hienoa keittosuolaa ennen pesua. 

Terveys ja kauneus kulkevat käsi 
kädessä 

Ihoaan ei kukaan ala hoitaa liian ai¬ 
kaisin, sillä onhan samojen kasvojen 
kestettävä ihmisen koko elämän ajan, 
joten ne tarvitsevat kaikkein parhaan 
hoidon. 

Älä sekoita kauneutta make-upiin! 
Oikeata kauneutta ei kukaan voi pukea 
ylleen kuten uuden puvun: sitä ei saa 
omakseen kalliilla rasvoilla, jotka hie¬ 
rotaan ihoon. Ennen kaikkea kauneuteen 
kuuluu raikas ulkoasu, ja sellaisen saa¬ 
vuttaa vain se, joka elää terveesti. 

Ihomadot ja finnit ovat useimpien 
nuorten suurin pulma. Näppylät ovat 
siitä erikoisia, että ne ilmestyvät her¬ 
kimmin juuri silloin, kun on mentävä 
Jatkuu sivulla 42. 

Make-upin tekeminen on vaikea taito, ja sitä opiskellaan nuorisotalossa opettajan S:t Göranin nuorisotalo järjestää sään- 

johdolla. nöllisesti kesikiyön messuja läheisessä 

kirkossa. 



Boyn urheilusaavutus 


— Minä en lähde sinun kanssasi uimaan ennen kuin alat 
harjoitella urheilua ja edistyt tässä niin pitkälle, että saat 
nimesi päivälehden urheiluosastolle, senkin luipero! Kaisa 
raivosi, paiskasi oven kiinni perässään ja poistui toistaiseksi 
BOYn elämästä. 

Kaikki oli alkanut siitä, kun BOY ja Kaisa olivat yh¬ 
dessä maauimalassa. Paikalle oli sattunut Kenkku-Kalle, 
joka oli nipistänyt Kaisaa takapuolesta ja irvistänyt BOYlle. 
Kun BOY oli mutissut jotain Kenkku-Kallelle, tämä oli 
lyönyt häntä ilman varoitusta suoraan nenään ja sanonut: 
»Senkin luipero». Kaisa oli tietysti raivostunut BOYlle ja 
ihastunut Kalleen, hän oli sanonut ettei hän kehtaa mennä 
uimarannalle sellaisen luiperon kuin BOYn kanssa. 

BOY oli ostanut käytettyjen vaatteiden kaupasta vuodelta 
1926 peräisin olevan punaraitaisen miesten uimapuvun, joka 
peitti hänen koko vartalonsa niin ettei kukaan pystynyt enää 
sanomaan minkälainen hän oli varreltaan. Mutta kun BOY 
näytti tätä uima-asuaan Kaisalle, oli vastaus sellainen kuin 
alussa esitettiin. 

Niinpä BOY saikin sitten mennä sunnuntaina yksin uimaan. 
Ilokseen hän huomasi, että maauimalassa oli joukottain 
muitakin nuoria miehiä, joilla oli samantapainen uimapuku 
kuin hänellä. Ilmeisesti nämä vanhat asut olivat tulossa jäl¬ 
leen muotiin! Toisilla pojilla oli jopa irtonenä ja peruukkikin 
ulkoasunsa täydennyksenä! He hyppivät ylimmältä uima- 
hyppykerrokselta ja kansa osoitti heille raivokkaasti suo¬ 
siotaan. BOY päätti katsoa tarkemmin mitä oikein tapahtui 
ja niinpä hän kapusikin ylimmälle uimahyppykerrokselle. 
Juuri kun hän oli päässyt ylös, joku tönäisi häntä ja hän 
putosi tuhannessa kiemurassa veteen, kansan hurraahuutojen 
seuratessa häntä . . . 

Seuraavana päivänä BOY marssi ylpeänä Kaisan luokse, 
päivän sanomalehti kädessään. 

— Nyt voit jälleen lähteä kanssani uimaan, hän sanoi. — 
Katso mitä lehden urheilusivulla sanotaan . . . »Eilen pidet¬ 
tiin maauimalassa pellehyppykilpailut. Toiseksi sijoittautui 
yllättäen ensimmäistä kertaa mukana ollut BOY» . . . 

BOY 

Ei väliä, vaikka kassasi onkin tyhjä, kunhan vain olet kätevä ja roh¬ 
kea, sillä neulan, langan ja pienten kangastiIkkujen avulla voit näper¬ 
rellä hauskoja ja omaperäisiä koristeita puvustoosi. 


Näperreltävää! 


1. Jos olet kyllästynyt vanhaan 
villapuseroosi, voit uudistaa sen kir- 
jailuin. Kuvassa näet taitelijamme 
ehdotuksen — ananakset kiertämässä 
puseron helmaa. Ne on ommeltu 
keltaisella ja vaalean vihreällä kak¬ 
sinkertaisella mouline-Iangalla. 

2. Pariisista on kotoisin solmio- 
ja hihankäänne-ehdotuksemme. Niil¬ 
lä saa helposti yksinkertaisesta pu¬ 


vusta kuin uuden, ja jos voit hank¬ 
kia niitä useita on sinulla paljon 
vaihtelunvaraa. Vaaleankeltaiseen 
pukuun voit valita esim. tummem¬ 
man keltaiset tai aprikoosinväriset 
koristeet. Tummansiniseen sopii hy¬ 
vin puna-valkoraitainen solmio, ja 
muotihan suosii nyt erikoisesti si¬ 
nisen ja punaisen yhdistämistä. Sol¬ 
mio on helppo itse ommella, mutta 


tee siitä kyllin pitkä, sillä solmu 
vie aika tavalla nauhaa! 

3. Jos olet kyllästynyt valkoi¬ 
seen paitapuseroosi, uudistat sen 
yksinkertaisesti ja halvalla ostamal¬ 
la Moista puuvillanauhaa ja ompele¬ 
malla sitä kauluksen reunaan, hihan¬ 
suihin ja ehkä vielä napituslistaan- 
kin. Välitse nauhan väri hameesi 
mukaan. 

Tämän päivän teini-ihanne Ame¬ 
rikassa on nimeltään Bobby Rydell 
eli Ridarelli, kuten hänen oikea 
nimensä kuuluu. Hän on iloinen 
lauiajapoika, joka ei koskaan ole 
pahalla tuulella, vaikka työtä olisi 
yli korvien. 


Bobby Rydell, jonlka »Sway» tunne¬ 
taan kautta maailman, on vasta 18-vuo- 
tias. Hän on syntynyt Philadelphiassa 
ja on tällä hetkellä Amerikan suosi¬ 
tuimpia teini-ihastuksia. Isä Adriolla ja 
äiti Jenniellä on täysi syy olla ylpeitä 
pojastaan. 

Isä aikanaan tekikin alotteen Bobbyn 
ta iteilij auran viitoittamiseksi. Jo pikku¬ 
poikana Bobby mielelään matki tähtiä, 
joita näki televisiossa, ja Jerry Lewisin 
ja Red Skeltonin matkimisessa hän oli 
mestari! Niinpä isä vei hänet Paul 
Whitemanin »TV Teen Clubiin» näh¬ 
täväksi. 

Paul Whiteman piti Bobbyn esityk¬ 
sistä ja kirjoitti heti sopimuksen hänen 
kanssaan, mutta hän antoi sellaisen neu¬ 
von, että olisi viisainta muuttaa pojan 
sukunimi hieman yksinkertaisemmaksi, 
esim. Rydelliksi. 

Tämä tapahtui yhdeksän vuotta sit¬ 
ten. Viimeksikuluneina vuosina Bobby 
on päässyt pitkälle. Teini-ikäiset kautta 
maailman huokaavat ja huutavat, kun 


hän esiintyy, hänen 


levynsä revitään 

■■ hibhb 









ÄIDIN RUOKA MAISTUU 


kauppojen myyntipöydiltä. Tällä hetkellä 
kaikki himoitsevat »Swayta». Asiantunti¬ 
jat väittävät, että Bobby on luonnon¬ 
lahjakkuus showmiehenä ja taiteilijana. 
Hyvin kasvatettu, kohtelias 18-vuotias 
Bobby, jolla on vaalea tukka ja kau¬ 
niit, ruskeat silmät, on saanut työs¬ 
kennellä oikein olan takaa päästäk¬ 
seen sinne, missä nyt on. 

Televisiomenestystensä jälkeen hän al¬ 
koi laulaa yökerhoissa siellä sun täällä, 
ja hänen menestyksensä oli kaikkialla 
valtava. Mutta vasta, kun Frankie Day, 
joka nykyisin on Bobbyn manageri, otti 
hänet siipiensä suojaan, pääsi Bobby 
lopullisesti huipulle. Hän järjesti rock- 


ryhmän nimeltä »Rocco and the saints», 
jonka laulajista eräs muuten oli Frankie 
Avalon. 

Day pisti Bobbyn kovaan työhön. Hän 
suunnitteli ankaran ohjelman, johon 
kuului tanssia, laulua, kitara- ja rum- 
putunteja. Sitten hän vihdoin arveli, 
että Bobby olisi kypsä tekemään ensim¬ 
mäisen äänilevynsä. Siitä tuli tietenkin 
menestys. »Please, don’t be mad» ei 
saavuttanut niinkään suurta suosiota, 
mutta »For you, for you» oli todellinen 
menestys. 

Bobby Rydellin mieliharrastus on lau¬ 
lu, ja hänestä se on aina yhtä haus¬ 
kaa, olipa työtä sitten miten paljon ta¬ 


hansa. Hän on aina hyvällä tuulella, ja 
kun hänellä on vapaa-aikaa, menee hän 
uimaan tai tanssimaan, ja hän laittaa 
mielellään italialaista ruokaa. Kaikkein 
mieluimmin hän syö äitinsä valmista¬ 
maa ruokaa. 

Hänen ohjelmansa lähivuosiksi on täy¬ 
teen merkitty. Euroopankiertueen jäl¬ 
keen hän vierailee hienossa »Copacaba- 
na*-yökerhossa, jossa Paul Ankakin äs¬ 
kettäin esiintyi. Senjälkeen seuraa Las 
Vegas Red Skeltonin ym. kanssa. 

Kaiken lisäksi Bobby on saanut va¬ 
kavan elokuvaosan kanssanäyttelijöinä 
mm. Glenn Ford ja Kim Novak, ja sen 
on määrä valmistua syksyksi! 


Kolme kuuluisuutta: laivanvarustaja Onassis, oopperalaulaja¬ 
tar Maria Callas ja monitaituri Maurice Chevalier illastavat 
yhdessä. 



Leslie Caron on nostanut balettitossunsa 
hyllylle, vaikka hän alunperin on val¬ 
mistunut tanssijattareksi. Hän väittää 
kuitenkin, että tanssijattarelta vaaditaan 
kuin nunnalta. 







Haluatko 


Tällä kertaa on arvon ta levyjä nel¬ 
jä ja kaikki erilaisia, siis jokaiselle 
mieleistä! 

DX 2163 sisältää Caterina Valen- 
ten laulamat: 

EIN SEEMANNSHERZ 
MATROSEN AUS PYRÄUS 
PEPE 

SUCU SUCU 


levyn? 


Kotimaisia huippulevyjä edustavat 
Ossi Runteen: 

LAULU DNJEPRILLE 
BAIKALIN KULKURI 
YKSINÄINEN 
VIIMEINEN PÄIVÄ, 

ja sen numero on SDEP 1017. 

Eino Grön laulaa levyllä RN 4223 
sävelmät: 



DX 2147 Werner Mullerin orkes¬ 
terin esitykset: 

OH, OH ROSI; JAMBALAYA; ROSA- 
LIE, MUSST NICH WEINEN; ITSY, 
BITSY, TEENIE, WEENIE; MUSTAFA; 
EIN SHIFF WIRD KOMMEN; MILORD; 
BANJO BOY; FREUNDE FURS LEBEN; 
DIE LIEBE IST EIN SELTSAMES SPIEL; 
EINEN RING MIT ZWEI BLUTROTEN 
STEINEN; ICH ZÄHLTE TÄGLICH 
MEINE SORGEN. 

SAANHAN VIIMEISEN TANSSIN 
LILI MARLEEN 
KARNEVAALITANGO 
TULE KANSSANI TANGON TAHTIIN 

Täytä oheinen kuponki ja lähetä 
se osoitteella AJAN SÄVELen toimi¬ 
tus, Hämeentie 155, Helsinki 17. 7. 
1961 mennessä. Kuoreen lisäksi 
4 levyä. Merkitse kuponkiin myös 
haluamasi levyn numero! 

Nämä levyt arvotaan kaikkien ku¬ 
pongin lähettäneiden kesken. 



Little Gerhardin avioliittoasiat ovat he¬ 
rättäneet keskustelua AJAN SÄVELen- 
kin lukijapiirissä. Nyt ilmoitetaan oi¬ 
kein virallisesti, että hän on solminut 
myyjätär Mona Lisa Hellbergin kanssa 
avioliiton. 


Ty Harding'in 

monivärikuvan V osa seuraa tämän 
numeron mukana. 



HIUKSET JA IHO 
(Jatkoa sivulta 37.) 


jonnekin. Finnin voi estää kukoista¬ 
masta hautomalla kovettunutta kohtaa, 
joka on finnin ensimmäinen merkki, 
vetysuperoksiidilla ja siten kirjaimelli¬ 
sesti sanoen keittää se olemattomiin. Jos 
finni kuitenkin on noussut, on nouda¬ 
tettava mitä tarkinta puhtautta, sillä 
näppylät leviävät helposti. Et saa kos¬ 
kaan puristaa finniä, sillä siitä jää hel¬ 
posti arpi. Se on kerta kaikkiaan kui¬ 
vattava pois. Mustapäitä ja suuria huo¬ 
kosia käsitellään tehokkaimmin vaihto- 
kylvyin: kuumalla höyryllä ja kylmällä 
vedellä vaihdellen. 

Sitten puhumme vielä eräästä seikasta, 
joka tuntuu vaivaa van monia nuoria, 
n Jm. kesakoista. 

Se, jolla on kesakoita, ei voi ym¬ 
märtää, että ne ovat pikantin näköisiä. 
Hän käy ankaraa ja epätoivoista tais¬ 
telua niitä vastaan siitä lähtien, kun 
ensimmäiset auringonsäteet ilmestyvät 
keväällä taivaalle. Jos ottaa valohoitoa 
jo talvella, niin että ihossa on hieman 
väriä, ennenkuin aurinko alkaa paah¬ 
taa, on kesakoiden vaikeampi kiinnit¬ 
tyä ihoon. Niitä voi myös hautoa kir¬ 
nupiimällä, johon on sekoitettu sitruu¬ 
namehua. 

Joka tapauksessa kesakot ovat oikein 
pirteän näköisiä monissa kasvoissa! 

Säv.: Antonio Brave 
Sanat: Orvokki Itä 


Tulenliekkinä saavuit kerran 

hurmaten, 

huumaten. 

Tulit vierelleni 
otit sydämeni — 

Olin yksin sinun vain. 

Tulenliekkiin mä luotin kerran 

hurmaavaan, 

huumaavaan. 

Poltit sydäntäni, 

olit elämäni — 

lämmön sinulta mä sain. 

En ymmärtänyt, että liekin 
hehku vaarallinen olla vois. 

En tiennyt: se, jos onneen viekin, 
kaiken tuhkaksi myös polttaa vois. 
Tulenliekkiin mä katsoin kerran 
loistavaan 
hehkuvaan. 

Olit ainoani, 

olit maailmani — 

olit mielessäni ain. 

Tulenliekkinä lähdit kerran 
uuden luo, 
toisen luo. 

Kylmä surun ääni 
hiipi sisimpääni — 
sävel tumma, lohduton. 

Tulenliekkinä sammui kerran 
lämpö sen, 
polte sen, 

nyt on muisto musta 
täynnä kaipausta. 

Orpo sydämeni on. 

En ymmärtänyt, että . . . 

EILA PIENIMÄKI laulanut Rytmi-levylle 


Julkaisuoikeus saatu Fazerin Musiikkikauppa. Oy:ltä 







